An kalabasa dati lakop sana sa Andes asin Mesoamerika alagad nadara sa Europa kan an mga eksplorador sa Amerika dinara ini sa nasabing kontinente.

Sarong lataw na alumna sa Unibersidad kan Pilipinas, siya nagin legal counsel kan Meralco, direktor heneral kan Parish Pastoral Council for Responsible Voting, nagin pamayo kan Commission on Elections (1989 - 1999), asin dangan kan Presidential Commission on Good Government (Hulyo 17, 2001 – Mayo 1, 2005).

Susog sa National Maritime Museum sa Greenwhich, Inglatierra, an Mayflower gibo sa mga pasaging oak na nag'eedad nang lampas duwang gatos may singkwentang taon asin an sukol niya 80-90 pye an laba saka 24 na pye an lakbang asin an saiyang tahaw na polayagan may langkaw na 80 pye.

Si Michelangelo namundag kan Marso 6, 1475 sa Caprese harani sa Arezzo (Ngonyan ini nangaranan nang Caprese Michelangelo). Pirang henerasyon an saiyang pamilya mga saradit sana man na kagrogaring nin bangko. An ama niya totoo, si Lodovico di Leonardo di Buonarroti di Simoni, nasasakitan na mamantener an toltol na operasyon kaini kaya nagtatagakapot nin pwesto sa gobyerno. Kan si Michelangelo inaki, an ama niya sarong administrador sa hudikatura sa Caprese asin administrador lokal kan banwaan nin Chiusi. An ina ni Michelangelo iyo si Francesca di Neri del Miniato di Siena. An mga Buonarroti nagtutubod na gikan sinda ki Kondesa Mathilde nin Canossa y siya mismo may pagtubod na totoo ini. Pakamundag saiya, an pamilya niya nagbalik na sa Florence kun saen siya nagdakula. Durante kan halawig na paghelang asin pakagadan na ngane kan ina niya, siya naki'estar sa pamilya nin sarong kantero sa banwaan nin Settignano, kun saen an ama niya may pagrorogaring na daga na kuanan nin marmol asin patin sarong oma. Sinasabi ni Michelangelo paagi nin pagsurat ni Giorgio Vasari, ""Kun ano ta may pakinabang ako, huli ta namundag asin nag'estar ako sa banwa nindong banayad an panahon. Kadungan kan gatas na sinuso ko sa sakong yaya, nakanood akong magin mahusay magkapot nin tigib asin martilyo na iyo an iginigibo ko nin mga pigura.

Si Elorde nagin kampyon sa dibisyon na World Super Featherweight kan 1960. Kan 1963, nasikwit niya an rekord komo kampyon kan WBC asin WBA. Siya man an nagpugol nin halawig na maray kan titulong kampyon kan Junior Lightweight sa laog nin pitong taon. Si Elorde konsideradong saro sa pinakamahusay na boksingerong Filipino, kapantay nanggad sa husay asin liksi ni Manny Pacquiao asin ni Pancho Villa.

Si Luis Vicente Velasco de Isla (Noja, Cantabria, Espanya Pebrero 9, 1711- Habana, Kuba Hulyo 31, 1762) sarong Espanyol na marino asin komandante kan Armada Real kan Espanya. Midbid siyang gayo sa maisog na pagsabat sa mga manlalayag na Ingles na nagngata' magsakyada sa Kuba kan taon 1762, kun saen sa sagupaan na iyan siya nagadan.